*Par atklāta konkursa “Autostāvvietu pārvaldības sistēmas izstrāde, piegāde un uzturēšana” (ID Nr. RS 2023/77\_) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi elektroniskā pasta vēstuli ar lūgumu sniegt atbildes uz jautājumu par atklāta konkursa “Autostāvvietu pārvaldības sistēmas izstrāde, piegāde un uzturēšana” (ID Nr. RS 2023/77\_) (turpmāk Atklāts konkurss) nolikuma prasībām.

**1. jautājums:**

Tehniskajā specifikācijā punkts 2.4.2. nosaka, ka *Sistēmas prioritāro darbu (pamatfunkciju realizācija produkcijā) izstrādei ir jābūt nodotai produkcijas vidē ne ilgāk kā 6 mēnešu laikā.*

Lūdzu precizēt kādus darbus nepieciešams nodot pamatfunkcijas realizācijas produkcijā, katrā no pozīcijām:

|  |
| --- |
| **MUS** prioritāro darbu (pamatfunkciju realizācija produkcijā) izstrāde  |
| **PPPS** prioritāro darbu (pamatfunkciju realizācija produkcijā) izstrāde |
| **AKS** prioritāro darbu (pamatfunkciju realizācija produkcijā) izstrāde |
| **IAPS** prioritāro darbu (pamatfunkciju realizācija produkcijā) izstrāde |
| **SUS** prioritāro darbu (pamatfunkciju realizācija produkcijā) izstrāde |

**1.atbilde:**

Iepirkuma komisija paskaidro, ka Sistēmas prioritārie darbi (pamatfunkcijas realizācija produkcijā), kuri jānodod izstrādē ne ilgāk kā 6 mēnešu laikā, ir visi tehniskajā specifikācijā uzskaitītie darbi, izņemot 1.pielikumā uzskaitītos biznesa procesus.

**2. jautājums:**

Tehniskajā specifikācijā 10. SUS funkcionālās prasības.

Punkts 10.1.1 nosaka, ka SUS ir daļa no APS, un tā mijiedarbojas ar citām APS un ārējiem resursiem, Pasūtītāja tīmekļa vietni un ĢIS.

Jautājums:

Kāda mijiedarbība ir paredzēta starp SUS un ĢIS?

Kāda mijiedarbība ir paredzēta starp SUS un tīmekļa vietni?

**2.atbilde:**

Iepirkuma komisija paskaidro SUS un ĢIS mijiedarbība paredz, ka SUS integrējas ar ĢIS sistēmu, lai attēlotu un pārvaldītu tehniskajā specifikācijā uzskaitīto informāciju interaktīvajā kartē.

**3. jautājums:**

Punkts 10.2.5. nosaka, ka nepieciešama funkcionalitāte, kas nodrošina informācijas apmaiņu starp mājaslapu un citām sistēmām;

Kādu izstrādi vēlas iegūt pasūtītājs, lai datus varētu atspoguļot mājaslapā un citās sistēmās?

**3.atbilde:**

Iepirkuma komisija paskaidro, ka 10.2.5. punktā definēto prasību rezultātā nepieciešams iegūt risinājumu, kas ļauj atspoguļot daļu no SUS datiem (piem., stāvvietu zonējumu, stāvvietu izvietojumu, EKI izvietojumu, īslaicīgi vai ilglaicīgi slēgtajām stāvvietām, kā arī ierobežojumiem stāvvietu lietošanās, kas saistīta ar remontdarbu veikšanu vai objektu izvietošanu autostāvvietu teritorijā) mājaslapas interaktīvajā kartē.

Iepirkumu komisijas priekšsēdētāja K. Meiberga